Diari Oficial de la Generalitat Valenciana


Sumari del DOGV 8583, del 03-07-2019 (2019/6663)

RESOLUCIÓ de 4 de juny de 2019, de la Direcció General d'Indústria i Energia per la qual s'atorga la primera pròrroga de la concessió d'explotació minera denominada La Serratilla, número 2.274, del Registre miner de la província de València.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8583

Data del DOGV
:   03-07-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/6663


Data del document
:   04-06-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * explotació minera

RESOLUCIÓ de 4 de juny de 2019, de la Direcció General d'Indústria i Energia per la qual s'atorga la primera pròrroga de la concessió d'explotació minera denominada La Serratilla, número 2.274, del Registre miner de la província de València. [2019/6663]  
Vist l'expedient MIPREC/2016/1/46, de sol·licitud de pròrroga de la concessió d'explotació minera per a recursos de la Secció C denominada La Serratilla, número 2.274, situada en el terme municipal de Buñol, de la província de València, instruït en el Servei Territorial d'Indústria i Energia de València i formulada per la societat Cemex España Operaciones, SLU, mitjançant escrit de data de registre d'entrada 25 de maig de 2016.  
  
Antecedents de fet  
Primer. Per Resolució de 26.05.1989, de la Direcció General d'Indústria i Energia, es va atorgar la concessió d'explotació, derivada de permís d'investigació, anomenada La Serratilla, número 2.274, secció C, per al recurs calcàries, a favor de l'entitat Cia. Valenciana de Cementos Portland, SA, amb l'aprovació prèvia del pla de restauració de l'espai natural que afectaria l'activitat minera, mitjançant la resolució de data de 20.05.2019 88 del Servei Territorial d'Indústria i Energia de València.  
Segon. Amb data de registre d'entrada 27.06.1996, l'entitat interessada va presentar un escrit en què sol·licitava autorització de modificació del projecte d'explotació de la concessió minera esmentada, i hi va aportar el projecte d'explotació de data març de 1996 i l'estudi d'impacte ambiental i el pla de restauració de data maig 1996.  
Una vegada complits els tràmits reglamentaris, va tindre entrada en el Servei Territorial d'Indústria i Energia de València:  
- escrit de l'Institut Tecnològic Geominer d'Espanya, de 04.11.1997, al qual es va adjuntar un informe, de 20.01.1997, en què s'assenyala que el pla de restauració compleix amb el que disposa el Reial decret 2994/1982, de 15 d'octubre, sobre restauració de l'espai natural afectat per activitats mineres.  
- Declaració d'impacte ambiental acceptable amb condicions emesa per la Direcció General per al Desenvolupament Sostenible el 21.01.1998.  
Amb data 29.07.1999, la Unitat de Mines del Servei Territorial d'Indústria i Energia va resoldre autoritzar l'ampliació del projecte d'explotació i el pla de restauració esmentats més amunt a favor de la mercantil Cia. Valenciana de Cementos Portland, SA.  
Tercer. Amb data 18.12.2002, el director territorial de València de la conselleria competent en mineria va autoritzar el canvi de titularitat de la concessió minera a favor de l'entitat Cemex España, SA.  
  
Quart. Amb data 23.01.2014 es va autoritzar el canvi de titularitat de la concessió minera a favor de Cemex España Operaciones, SLU, per resolució del cap del Servei Territorial d'Energia de València.  
Cinqué. Amb data 24.05.2016 la societat Cemex España Operaciones, SLU, mitjançant l'escrit registrat el 25.05.2016, en el termini reglamentari, va sol·licitar la primera pròrroga de la concessió minera d'explotació La Serratilla, número 2.274, per un període de 30 anys, d'acord amb el que disposa l'article 81.1 del Reglament general per al règim de la mineria (Exp. MIPREC/2016/1/46).  
Després de diversos oficis del Servei Territorial d'Indústria i Energia de requeriments d'esmena i omissió de documentació i després que l'entitat interessada en fera de les aportacions corresponents, amb data 18.04.2018 l'òrgan territorial va requerir a la mercantil interessada documentació addicional.  
Amb dates de 13 i 28 de maig de 2019 l'entitat concessionària va aportar la documentació requerida en l'ofici esmentat de 18.04.2018, que contenia la memòria, els plans i els annexos, que consten en l'expedient, i que van ser valorats favorablement per personal tècnic adscrit a la Secció de Mines del Servei Territorial d'Indústria i Energia.  
Sisé. Amb data 30.05.2019 el cap del Servei Territorial d'Indústria i Energia de València ha remés a la Direcció General d'Indústria i Energia la proposta de resolució d'atorgament de pròrroga de la referida concessió d'explotació La Serratilla número 2.274, amb la qual acompanya l'informe de personal tècnic adscrit a aquest òrgan territorial, de data 30.05.2019, favorable a l'atorgament de la pròrroga sol·licitada.  
  
  
Fonaments de dret  
Primer. El títol V, capítol IV de la Llei 22/1973, de 21 de juliol, i el seu anàleg en el Reglament general per al règim de la mineria (Reial decret 2857/1978, de 25 d'agost), en els quals es regulen els aprofitaments de recursos de la Secció C.  
Segon. La Llei 2/1989, de 3 de març de la Generalitat Valenciana, d'impacte ambiental, i el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la mencionada Llei d'impacte ambiental.  
Tercer. El Decret 82/2005, de 22 d'abril, del Consell de la Generalitat Valenciana, d'ordenació ambiental d'explotacions mineres en espais forestals de la Comunitat Valenciana, regula el pla de restauració integral del qual han de disposar les explotacions mineres que es desenvolupen en espais forestals de la Comunitat Valenciana.  
Quart. El Reial decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres.  
Cinqué. El Decret 7/2015, de 29 de juny, del President de la Generalitat, pel qual es determina les conselleries en què s'organitza l'administració de la Generalitat, el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Ocupació, que estableix que la Direcció General d'Indústria i Energia exercirà les funcions en matèria de mineria.  
Sisé. L'article 4 de l'Ordre 14/2011, de 31 de març, de la Conselleria d'Indústria, Comerç i Innovació, per la qual s'estableixen els òrgans competents per a l'exercici de determinades funcions en matèria de drets miners, atribueix als serveis territorials d'Indústria i Energia la competència per a instruir els expedients i elaborar la proposta de resolució en els procediments d'atorgament de les concessions d'explotació dels recursos de les seccions C i D, tant les directes com les derivades de permisos d'investigació, la resolució de les quals correspon al centre directiu competent en matèria de mineria.  
  
Vist el que s'ha exposat més amunt, els preceptes legals mencionats i altres disposicions d'especial i general aplicació, aquesta Direcció General d'Indústria i Energia, resol  
  
Atorgar a la societat Cemex España Operaciones, SLU, amb CIF C51998630, la primera pròrroga de la concessió d'explotació denominada La Serratilla número 2.274, del Registre miner de la província de València, recurs calcàries amb destinació a planta de fabricació de ciments, secció C de la Llei de mines, en el terme municipal de Buñol, província de València, per un període de 30 anys a comptar des de la data de finalització de la vigència de l'esmentada concessió minera, per a continuar amb el desenvolupament dels projectes i plans aprovats pel Servei Territorial d'Indústria i Energia de València, que consten en els expedients d'aquesta concessió minera. La designació de la concessió d'explotació és la reflectida en el pla de demarcació de data 9 de maig de 1988, adjunt al títol de concessió d'explotació de 26 de maig de 1989, sotmesa a les següents  
  
Condicions especials  
  
Primera. Les labors d'explotació i restauració, exclusivament, continuaran el desenvolupament del projecte d'explotació i el pla de restauració aprovats pel Servei Territorial d'Indústria i Energia de València, avaluats ambientalment en data 21.01.1998 i als quals es refereix l'antecedent de fet segon d'aquesta resolució. Les labors esmentades, en tot allò que no s'oposen al projecte i pla aprovats, s'hauran d'ajustar al que descriu el document presentat a l'òrgan territorial que s'ha fet constar en l'antecedent de fet cinqué pel que fa a les fases de treball i restauració. El perímetre d'explotació serà el que determinen els vèrtexs en coordenades UTM següents:  
  
PERÍMETRE D'EXPLOTACIÓ  
Vèrtexs UTM ETRS89, FUS 30  
Núm X Y  
1 560749.430 1784079.300  
2 564645.969 3131642.792  
3 461094.715 1902634.983  
4 574023.866 1550794.107  
5 228757.898 9262961.349  
6 144353.016 6965146.687  
7 379024.703 0366417.075  
8 648459.245 5604481.000  
9 430208.451 2309251.874  
98 286324.052 0157332.453  
68 175193.459 5360278.531  
16 908431.273 3331071.119  
47 834543.705 4371296.383  
58 329373.568 3788655.377  
82 061056.359 5893426.279  
34 055100.442 9613871.896  
10 316690.497 6922605.031  
14 432814.324 8520534.923  
19 433300.219 8186275.494  
04 988531.952 1526517.895  
21 770623.948 7461840.319  
29 335479.307 1707680.204  
97 288019.472 6964512.190  
57 036145.612 1011552.577  
34 422659.548 6342586.165  
81 006717.998 6572187.040  
24 771143.254 2067436.197  
58 770629.949 0577807.602  
  
  
Segona. Per a la realització de labors en qualsevol altra àrea de la concessió minera fora del perímetre determinat en la condició especial primera, haurà d'obtindre's l'autorització preceptiva, amb l'aportació i tramitació reglamentària prèvia del projecte d'explotació, pla de restauració i estudi d'impacte ambiental, referits a la nova zona que es pretenga explotar.  
  
Tercera. Els treballs d'explotació i restauració s'executaran, en tot allò que no s'oposen a les condicions especials imposades en aquesta resolució, segons el projecte d'ampliació d'explotació i pla de restauració visats amb data 27.05.1996, aprovats pel Servei Territorial d'Indústria i Energia de València amb data 29.07.1999, i hauran de complir les condicions ambientals, mesures correctores, mesures compensatòries i resta de determinacions establides en la declaració d'impacte ambiental de data 21.01.1998, en el posterior desenvolupament d'aquests mitjançant els corresponents plans de labors aprovats periòdicament per l'òrgan territorial esmentat i amb subjecció al que estableix la Llei 22/1973, de 21 de juliol, de mines; al Reial decret 2857/1978, de 25 d'agost, pel qual s'aprova el Reglament general per al règim de la mineria; al Reial decret 1389/1997, de 5 de setembre, pel qual s'aproven les disposicions mínimes destinades a protegir la seguretat i la salut dels treballadors en les activitats mineres; al Reial decret 863/1985 de 2 d'abril, pel qual s'aprova el Reglament general de normes bàsiques de seguretat minera i instruccions tècniques complementàries; a la Llei 31/1995, de 8 de novembre, de prevenció de riscos laborals, i la seua normativa de desplegament; al Decret 23/2013, de 25 de gener, del Consell, pel qual s'estableixen mesures per a agilitació i simplificació administrativa de procediments en matèria de mineria; així com a les disposicions en matèria de restauració del medi ambient natural i altres disposicions legals que hi siguen d'aplicació.  
  
En compliment dels articles 42 i 43 del Reial decret 975/2009, de 12 de juny, sobre gestió dels residus de les activitats extractives i de protecció i rehabilitació de l'espai afectat per activitats mineres, el titular haurà de tindre depositades garanties de restauració suficients corresponents al total de la superfície afectada per l'explotació minera, sense perjudici de les garanties de restauració que haja de depositar per a les noves àrees que afectarà, de conformitat amb el pla de restauració aprovat.  
Els treballs que es duran a terme en la concessió minera segons el pla de restauració aprovat, hauran d'estar executats a la finalització de la vigència de la concessió minera, sense perjudici de les pròrrogues que puguen autoritzar-se.  
  
Quarta. Qualsevol modificació de l'explotació o de la restauració presentada que altere el contingut del projecte original haurà de comptar, amb la tramitació reglamentària prèvia, amb l'oportuna autorització de l'autoritat minera.  
  
Cinquena. De conformitat amb el que disposa l'article 7 del Reial decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres, l'entitat explotadora haurà de revisar el pla de restauració cada 5 anys des de l'entrada en vigor del reial decret esmentat. En el cas que s'hagen produït canvis o modificacions substancials, haurà d'actualitzar aquest pla de restauració perquè s'adapte al reial decret mencionat i, si escau, al Decret 82/2005, de 2 d'abril, del Consell de la Generalitat Valenciana, d'ordenació ambiental d'explotacions mineres en espais forestals de la Comunitat Valenciana. Així mateix, haurà d'adequar les garanties de restauració d'acord amb el pressupost calculat en el referit pla de restauració modificat.  
  
Així mateix, si com a conseqüència de la revisió del pla de restauració es modifica el projecte d'explotació autoritzat, el pla de restauració modificat s'haurà d'acompanyar del corresponent projecte d'explotació revisat i de l'oportuna documentació ambiental perquè l'avalue la conselleria competent en matèria d'impacte ambiental, amb vista a la seua tramitació reglamentària i aprovació, si escau.  
  
  
Sisena. S'ha de notificar al Servei Territorial d'Indústria i Energia de València qualsevol contracte de treball o serveis amb empreses o terceres persones.  
  
Setena. La pròrroga de la concessió que s'atorga s'entén sense perjudici de tercers i no exclou qualssevol altres autoritzacions o llicències que l'interessat haja d'obtindre en virtut de les disposicions legals que hi siguen d'aplicació.  
  
Huitena. La concessió prorrogada podrà ser caducada per qualsevol de les causes a què es refereix l'article 86 de la Llei de mines i 109 del Reglament general per al règim de la mineria.  
Es donarà trasllat al Servei Territorial d'Indústria i Energia de València d'aquesta resolució a l'efecte que faça les anotacions pertinents en el Llibre-registre de drets miners. El Servei Territorial d'Indústria i Energia de València efectuarà l'oportuna notificació a l'Administració d'hisenda a l'efecte del cànon de superfície.  
  
Aquesta resolució no és definitiva en via administrativa, contra la qual es podrà interposar un recurs d'alçada davant de la Secretaria Autonòmica d'Economia Sostenible, Sectors Productius i Comerç en el termini d'un mes, comptat des de l'endemà de la notificació, d'acord amb el que estableix l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 4 de juny de 2019.- La directora general d'Indústria i Energia: Maria Empar Martínez Bonafé.